en cy cy ceb fi cy nl en en cy en cy cy en en en en en en cy cy en cy cy cy fr es en en cy
Gwaith Rhaff ger Capel Curig 18 Medi
Daeth 9 aelod ynghyd ar fore cawodlyd yng Nghapel Curig i wneud gwaith rhaff a diogelu cerddwyr ar dir serth. Cafwyd trafodaeth a braslun o'r amrywiol ddulliau dros banad yn y caffi cyn mynd i Ddyffryn Mymbyr i chwarae ar y man glogwyni. Bu pawb yn brysur weddill y dydd yn gosod rhaffau, gollwng, cael eu gollwng, paratoi angor, ayb. Gobeithio fod pawb wedi elwa ac y bydd modd cael diwrnod arall yn y dyfodol.
Diolch i bawb sef: Anita, Myfyr, Sioned, Raymond (Sir Benfro), Arwel, Ray, Marion, Janet a Iolo (Llanfyllin).
Lluniau gan Myfyr (1-7) a Sioned (8-13) ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51